Lolland-Falsters Stifts-Tidende, 1845-04-21
Mariebo, den 19de April. Dampskibet "Caroline Amalie" anløb igaar førstegang Bandholm paa Touren fra Flensborg til Kjøbenhavn og optog 12 Passagerer. En Mængde Mennesker herfra Byen og Omegnen havde benyttet Helligdagen og det smukke Veir til at foretage en Lysttour til Bandholm, for at hilse paa Damperen, der imidlertid, imod Manges Forventning, ikke anløb Skibsbroen, men standsede omtrent en Fjerdingvei udfor samme, for at optage Passagererne. Saalænge denne Jndskibningsmaade vedvarer, vil det vel altsaa blive den eneste Gang at Dampskibets Ankomst fremkalder en saa talrig Forsamling og saa meget Livlighed i Bandholm. Alligevel glæde vi os til dette nye og behagelige Communicationsmiddel, der sikkert vil bringe os i et langt meere levende Samqvem især med Beboerne i Fyen og Hovedstaden, end hidtil Endnu for faa Aar siden abnede vi kun lidet, at den Tid, da ogsaa Bandholm skulde blive Anløbspunctet for et Dampskib, var saa nær forhaanden; men denne Plads har ogsaa i de senere Aaringer, navnlig siden Grev Knuth selv overtog Bestyrelsen af sine Besiddelser paa Lolland og især ved denne Mands Bestræbelser, med en forhausende Hurtighed tiltaget i Betydenhed, og den Reisende, der nu ankommer til Bandholm tilsøes, vil, hvis han ikke selv har seet det, ikke let kunne fatte, at Alt, hvad her for en halv Snees Aar siden fandtes af Skibsbro, var en smal Række Kampestene, udlagte til en saadan Dybde, at man netop kunde lægge til der med en Baad, og af hvilke man da med Besværlighed sprang og ballancerede iland. Hvor nu den smukke og solide Skibsbro, der uden Vanskelighed anløbes selv af større Fartøier, er anlagt, og hvor den anseelige Toldbodbygning hæver sig med et Skibsbyggeri ved Siden, var dengang aaben Strand, og Lossen og Laden fandt kun Sted ved den besværlige Brug af Pramme. J Forhold til Forbedringerne ved Havnen staae Anlægene og Magazinerne iland. – J Sommerens Tid har den Reisende, især naar han vælger Veien igjennem Skoven tæt forbi Knuthenborg, en smuk Tour fra Bandholm til Mariebo, hvor han i Hr. Brabrands "Stadt Hamburg" vil finde et Hotel, der i Elegance og Comfort taaler at sammenlignes med de større Stæders bedste. Mariebo selv er vistnok nu en ret net By med en sjelden skjøn Beliggenhed; men den kan dog ikke i den Grad tiltale den Fremmede, eller være os selv saa behageligt et Opholdsted, som det vilde være Tilfældet, naar man med mere Jnteresse og nogen Opofrelse havde virket for dens Ydre og for dens Omegns Forskjønnelse. En By som Mariebo, hvor der ellers aabenbarer sig saamegen Almeensands og Jntelligents, burde dog virkelig ikke i denne Henseende staae tilbage, mindst da Naturen selv kommer os imøde paa meer end Halvveien. Hvad om Borgerrepræsentanterne endnu i dette Foraar af deres Midte udvalgte en Comitee til at tage sig af Byens og dens Omegns Forskjønnelse, En Opfordring til endnu nogle Mænd i Byen, der have Jnteresse for Tingen, om at slutte sig til Comiteen, vilde vist ikke blive frugtesløs, og var Sagen først ret angreben, tvivle vi ikke om, at Byens Jndvaanere beredvilligen vilde række Haanden til saadanne Arbeiders Fremme, som kunde berede dem selv og Fremmede Glæde. Her vilde jo aldrig kunne blive Tale om store contante Udtællinger. Spadsereveies Anlæg, Plane ringer, Plantninger o. s. v. hist og her – alt Saadant vilde efterhaanden kunne udføres uden følelige Anstrengelser, naar kun Jndvaanerne sluttede sig sammen om at bære Byrden. Haand paa Værket. Man lade sig ikke afskrække derved, at der allerede for adskillige Aar siden blev, især ved en af vore agtede Medborgeres ivrige Bestræbelser, gjort kraftige Skridt i denne Retning (f. Ex. ved Anlægene i Bangshave), men at Sagen snart tabte sin Jnteresse hos Jndvaanerne; Jnteressen kan vækkes paany og vi haabe ogsaa vedligeholdes.